stanford-oval/wikipedia huggingface dataset:
อึ้งย้ง

อึ้งย้ง (黃蓉)  เกิดปี พ.ศ. 1746 (ค.ศ. 1203) เสียชีวิต 31 มกราคม พ.ศ. 1816 (ค.ศ. 1273)  เป็นตัวละครในนิยายกำลังภายในของกิมย้ง เรื่องมังกรหยก เป็นตัวละครนำในมังกรหยก ภาค 1 และยังคงมีบทบาทหลักในมังกรหยก ภาค 2
อึ้งย้งเป็นลูกสาวของมารบูรพาอึ้งเอี๊ยะซือ อาศัยอยู่ในเกาะดอกท้อมาตั้งแต่เด็ก เธอรับยีนอันฉลาดล้ำเลิศมาจากแม่ และรับวรยุทธ์จากพ่อ เรียนวิชาค่ายกล บุ๋น บู๊ จากเกาะดอกท้อ เรียนไม้เท้าตีสุนัขจากอั้งชิดกง จนเป็นประมุขพรรคยาจก
เมื่อเป็นวัยรุ่น อึ้งย้งหนีออกจากเกาะดอกท้อไปดูโลกกว้าง เนื่องจากไม่พอใจที่พ่อ (อึ้งเอี๊ยะซือ) ดุว่า ที่ทำอาหารและเหล้าไปให้จิวแป๊ะทงที่ถูกอึ้งเอี๊ยะซือขังอยู่ที่เกาะดอกท้อ โดยระหว่างที่ออกมาจากเกาะดอกท้อได้สวมเกราะขนเม่นเป็นเครื่องป้องกันตัว และปลอมตัวเป็นบุรุษ ต่อมาได้พบกับก๊วยเจ๋ง ซึ่งได้ต่อสู้ร่วมกันมาจนกลายเป็นความรัก ในภายหลังมีลูกด้วยกัน 3 คน คือ ก๊วยพู้ (ผู้หญิง) ก๊วยเซียง (ผู้หญิง) และก๊วยพั่วลู่ (ผู้ชาย)
คำแทนตัวที่ก๊วยเจ๋งเรียกอึ้งย้งคือ ย้งยี้
อึ้งย้งมีชื่อเสียงในเรื่องความฉลาดและไหวพริบเป็นอย่างมาก เคยหลอกให้อาวเอี๊ยงฮงกินปัสสาวะด้วย นอกจากนี้ยังมีฝีมือในการทำอาหารเป็นที่ยอมรับของอั้งฉิกกง ประมุขพรรคกระยาจก ภายหลังนางได้สืบทอดวิชาไม้เท้าตีสุนัข และรับตำแหน่งประมุขพรรคกระยาจกต่อจากอั้งฉิกกง
ชื่ออึ้งย้ง (黃蓉) ในฉบับแปลภาษาไทยนี้เป็นภาษาจีนแต้จิ๋ว
ฉายา

"อึ้งย้งขงเบ้งหญิง"
บุคลิกลักษณะนิสัย

อึ้งย้งเป็นธิดาแห่งเจ้าเกาะดอกท้อ อึ้งเอี๊ยะซือ นางมีความเพียบพร้อมไปด้วยรูปโฉมที่งดงาม สติปัญญาที่ล้ำเลิศ พลังฝีมือที่สูงเยี่ยม และยังได้เป็นประมุขของพรรคกระยาจก ยิ่งเสริมให้มีฐานะในยุทธจักรสูงส่งขึ้นไปอีก มาจนถึงมังกรหยก ภาค 2 บารมีของนางยิ่งกว้างใหญ่ไพศาลขึ้น นอกจากได้เป็นศรีภรรยาของก๊วยเจ๋งวีรบุรุษแห่งยุคแล้ว ตัวอึ้งย้งเองก็ใช้สติปัญญา ประกอบคุณงามความดี จนได้รับการยกย่องเป็นวีรสตรีจากผู้คนทั่วยุทธจักร และด้วยสติปัญญาที่สูงส่งของนางนี้ ถึงกับได้รับการยกย่องให้ฉายาเป็นขงเบ้งหญิงเลยทีเดียว
อึ้งย้งยังคงมีบทบาทอยู่ไม่น้อยในมังกรหยกภาคสองนี้ แม้ว่ากิมย้งจะได้ลดทอนบทบาทของนางลงโดยการให้นางตั้งครรภ์ทำให้ไม่สามารถแสดงความสามารถทางด้านพลังฝีมือได้มากนัก แต่นางยังคงใช้สติปัญญาแก้ไขสถานการณ์ วางแผนแยบยลต่าง ๆ นานา ช่วยเหลือธิดาและพวกพ้องให้รอดพ้นจากอันตรายหลายครั้งหลายครา
บทบาทของอึ้งย้งในภาคนี้ บางครั้งอาจจะดูเป็นแง่ลบไปบ้าง ส่วนหนึ่งมาจากการที่นางไม่เห็นด้วยที่เอี้ยก้วยจะแต่งอาจารย์เป็นภรรยา แต่หากจะบอกว่านี่เป็นความยึดติดต่อประเพณีที่เกินไปของอึ้งย้งก็มิใช่ เพราะในยุคนั้นไม่ว่าใครก็ถือเรื่องนี้เป็นเรื่องใหญ่ และแปลกพิสดารเกินกว่าจะรับได้
นอกจากเรื่องแต่งงานแล้ว นางยังคงมีอคติต่อเอี้ยก้วยอยู่บ้าง เนื่องจากบิดาของเอี้ยก้วยนั้นก่อกรรมไว้มาก บวกกับพฤติกรรมของเอี้ยก้วยเองก็แปลกประหลาดพิสดาร แปรเปลี่ยนไม่หยุดยั้ง แม้แต่ตัวเอี้ยก้วยเองก็ยังไม่เข้าใจ จึงไม่น่าแปลกใจที่จะบันดาลให้ผู้คนที่พบเห็นตีความพฤติกรรมเหล่านั้นไปในทางลบได้ อึ้งย้งแม้จะฉลาดทันคน แต่กับเอี้ยก้วยแล้วตั้งแต่เด็กจนโต มีหลายครั้งนี้นางไม่อาจเดาใจได้ออก
วิทยายุทธ

ในด้านวรยุทธของอึ้งย้งนั้น ล้ำเลิศพลิกเพลงไม่จบสิ้น และได้รับการถ่ายทอดมาจากผู้เป็นบิดา ซึ่งถือเป็นจอมยุทธผู้ยิ่งใหญ่คนหนึ่งในยุคนั้น นางได้รับการถ่ายทอดทั้งด้านวรยุทธและด้านวิชาค่ายกลต่าง ๆ เช่น ดรรชนีศักดิ์สิทธิ์ กระบี่ขลุ่ยหยก ฝ่ามือเทพกระบี่บุปผาร่วง มือกล้วยไม้ปาดจุด ฯ ความสำเร็จของวิชาเกาะดอกท้อถือว่าอยู่ในระดับสูง จากนั้นยังคงได้เรียนรู้ยอดวิชาไม้เท้าตีสุนัขจากยอดคนแห่งยุคอย่างอั้งชิกกง ความสำเร็จของวิชาไม้เท้าตีสุนัขอยู่ในระดับบรรลุขั้นสุดยอด และสุดท้ายยังมีวิชาจากคัมภีร์เก้าอิม ที่ได้ศึกษาฝึกปรือร่วมกับก๊วยเจ๋งผู้เป็นสามีอยู่ที่เกาะดอกท้ออยู่เป็นเวลานาน จนแตกฉานมีพลังยุทธสูงล้ำ ถึงแม้นางจะมีวรยุทธที่สูงส่งขึ้นกว่าในภาคที่แล้วมาก แต่นางก็ไม่ค่อยได้มีโอกาสแสดงพลังฝีมือในด้านวรยุทธสักเท่าไหร่ เพราะเนื้อเรื่องในช่วงของเอี้ยก้วยนั้น นางอยู่ในช่วงที่กำลังตั้งครรภ์พอดี ร่างกายจึงไม่พร้อมที่จะใช้พลังยุทธได้เต็มที่ ต้องรอจนหลังจากที่คลอดแล้วนางจึงได้มีโอกาสแสดงพลังฝีมืออย่างเต็มที่ในตอนที่พยายามจะชิงตัวธิดาน้อยจากมือของลี้มกโช้ว นางได้แสดงพลังฝีมือจนลี้มกโช้วต้องยอมรับความพ่ายแพ้ทั้งด้านวรยุทธและด้านสติปัญญา
ทายาททั้งสาม

อึ้งย้งมีบุตรธิดารวมสามคน ที่แล้วมานางมีนิสัยเจ้าเล่ห์แสนกล ไม่ยอมอยู่สงบนิ่งแม้ชั่วครู่ยาม พอเริ่มตั้งครรภ์รู้สึกว่าทุกประการล้วนไม่สะดวก สร้างความหงุดหงิดใจยิ่ง เมื่อสืบสาวถึงต้นเหตุ ย่อมตำหนิว่าก๊วยเจ๋งไม่ดี
คนที่อุ้มครรภ์ความจริงมัอารมณ์ฉุนเฉียวได้โดยง่าย นางแม้มีความรักผูกพันกับก๊วยเจ๋ง ยามนี้กลับนึกหาเหตุทะเลาะวิวาทกับสามี ก๊วยเจ๋งล่วงรู้อารมณ์และจิตใจของภรรยา ทุกครั้งที่นางหาเรื่องโดยไร้เหตุผล มักแย้มยิ้มโดยไม่ถือสา หากแม้นอึ้งย้งโกรธเคืองขึ้นมา ก็จะปลอบโยนอย่างนุ่มนวล หยอกเย้าจนอึ้งย้งหัวร่อออกค่อยเลิกรา  ธิดาคนแรกนางให้ชื่อว่าก๊วยพู้ ขณะที่ตั้งครรภ์นางไม่ยินดี แต่พอคลอดออกมากลับรักถนอมตามใจทุกเรื่องราว เป็นเหตุให้ธิดาน้อยนางนี้เมื่อเติบโตขึ้นมีนิสัยเอาแต่ใจ สร้างความลำบากให้ผู้เป็นบิดามารดาอยู่ไม่น้อย หลังจากนั้นอีกสิบกว่าปี นางก็ได้ตั้งครรภ์อีกครั้ง และได้ลูกแฝด เป็นทารกหญิงหนึ่งคนให้ชื่อว่าก๊วยเซียง และทารกชายอีกหนึ่งคน ให้ชื่อว่า ก๊วยพั่วลู่ อึ้งย้งเคยได้รับบทเรียนจากการเลี้ยงดูก๊วยพู้อย่างตามใจ ส่งผลให้เมื่อเติบโตกลายเป็นคนเอาแต่ใจเกินไป คราครั้งนี้จึงได้เลี้ยงดูบุตรธิดาทั้งสองนี้อย่างเข้มงวด
ชีวิตของอึ้งย้งนั้นผ่านร้อนหนาวมากมาย มีทั้งเรื่องที่ทำให้ปิติยินดี และเรื่องที่ทำให้ไม่สบายใจบ้าง แต่โดยรวมนางถือว่ามีชีวิตที่สมบูรณ์ มีบิดาเป็นยอดคน มีสามีที่รักและจริงใจ มีทั้งลูกสาวและลูกชาย มีวรยุทธที่สูงส่งและสติปัญญาอันล้ำเลิศได้รับการยกย่องจากผู้คน อึ้งย้งใช้เวลากว่าครึ่งชีวิตยู่ที่เมืองเซียงเอี้ยงคอยช่วยสามีปกป้องเมืองจากการรุกรานของทัพมองโกล นางทำหน้าที่รับใช้ประเทศชาติตราบจนสิ้นลมหายใจ เฉกเช่นเดียวกับก๊วยเจ๋งผู้เป็นสามีของนาง
ความฉลาด

อึ้งย้งนั้นเป็นผู้ที่ฉลาดที่สุดในเรื่องเลยก็ว่าได้ ถึงขั้นมีฉายาว่า "ขงเบ้งหญิง" อีกทั้งหลาย ๆ ครั้งอึ้งย้งนั้นสามารถใช้ปัญญาแก้ไขปัญหามาได้โดยตลอด ไม่เคยเพลียงพล้ำแก่ผู้ใด แม้กระทั่งอาวเอี๊ยงฮงก็ยังโดนปั่นหัวจนเป็นบ้า
อึ้งย้งนั้นเป็นนางเอกของเรื่องมังกรหยกภาคแรก ซ้ำยังถือได้ว่ามีบทบาทมากในมังกรหยกภาคสอง อึ้งย้งเป็นลูกสาวเพียงคนเดียวของมารบูรพาอึ้งเอี๊ยะซือ เป็นผู้ที่มีความฉลาดมาก เรียนรู้อะไรได้ไว แต่ไม่ค่อยชอบวิชาทางด้านบู๊มากนัก มักสนใจในศาสตร์บุ๋นของพ่อตนเองมากกว่า ภายหลังก็ได้เป็นศิษย์ของอั้งชิดกงและสืบทอดทั้งวิชาไม้เท้าตีสุนัขและตำแหน่งประมุขพรรคกระยาจกอีกด้วย
ก่อนที่อึ้งย้งคลอดออกมานั้น ตั้งเฮี๊ยงฮวง บ๊วยเถี่ยวฮวง ศิษย์ทั้ง 2 ก็ได้ทรยศอึ้งเอี๊ยะซือโดยการขโมยคัมภีร์เก้าอิมจินเก็งออกไป ทำให้แม่ของอึ้งย้งนั้นต้องตรากตรำในการพยายามเขียนคัมภีร์เก้าอิมจินเก็งขึ้นมาอีกครั้งนึงจนเป็นเหตุให้ในการคลอดอึ้งย้งออกมาก็เสียชีวิตไปและยังทำให้ทำร้ายลูกศิษย์ทุกคนจนขาพิการ ซ้ำยังไล่ออกจากเกาะดอกท้อไป จึงทำให้อึ้งย้งนั้นเกิดมาก็อยู่กับพ่อเพียงลำพัง (ไม่นับบ่าวไพร่ที่เป็นใบ้และจิวแป๊ะทงที่หลบอยู่ในถ้ำ) ซึ่งอึ้งเอี๊ยะซือนั้นก็รักและเอ็นดูอึ้งย้งเป็นอย่างมากเพราะเหลือกันเพียง 2 คน จึงทำให้ตามใจอึ้งย้งเป็นอย่างมาก ซ้ำด้วยความเก่งกาจของของอึ้งเอี๊ยะซือนั้น อึ้งย้งแทบจะถูกเลี้ยงมาโดยไม่พบกับความผิดหวังเลย
ในครั้งแรกที่อึ้งย้งพบกับก๊วยเจ๋งคือตอนที่ตนปลอมเป็นขอทาน (เหมือนจะรู้ว่าอนาคตต้องเป็นขอทาน)  ซึ่งในตอนนั้นขอทานน้อยก็โดนปฏิบัติด้วยกิริยาที่ไม่ดีอยู่ ก๊วยเจ๋งจึงเข้าไปช่วยเหลือ แม้จะโดนอึ้งย้งเกรียนอยู่หลาย ๆ อย่างแต่ก็ไม่ทำให้ก๊วยเจ๋งโมโห ซ้ำยังทำดีกับนางด้วยความจริงใจที่หาได้ยากยิ่ง ทำให้เกิดเป็นความประทับใจที่หาได้ยากยิ่งจนก่อเกิดเป็นความรักกันในที่สุด
แต่ไม่เพียงแค่เท่านี้ที่ทำให้เกิดรักอันนิรันดร์ของคู่นี้อีกทั้งนิสัยของก๊วยเจ๋งที่ไม่ค่อยรู้อะไรมากมาย ทำให้มักเป็นผู้ตามในเรื่องความต้องการของคุณหนูอย่างอึ้งย้ง ทั้งอึ้งย้งก็ควบคุมคนรักได้พอดี จึงเป็นความลงตัวที่พอดีกับสิ่งที่อึ้งย้งต้องการและก๊วยเจ๋งให้ได้ จึงเป็นสิ่งที่ทำให้คนฉลาดอย่างอึ้งย้งนั้นมีความรักอันอมตะกับก๊วยเจ๋งจอมซื่อคนนี้ได้นั่นเอง
ซึ่งอึ้งย้งเองนั้นก็มีส่วนช่วยให้ก๊วยเจ๋งประสบความสำเร็จในหลาย ๆ อย่างทั้งการได้ร่ำเรียนวิชากับอั้งชิดกง ไปพบเจอจิวแป๊ะทงยังเกาะดอกท้อจนได้วิชาเก้าอิมจินเก็ง หรือการได้คัมภีร์พิชัยยุทธงักฮุยจนสามารถต่อต้านทัพมองโกลได้จนก๊วยเจ๋งนั้นกลายเป็นวีรบุรุษขึ้นมา ซึ่งแม้กระทั่งก๊วยเจ๋งเคยไปสนใจไยดีในตอนที่เข้าใจผิดว่าอึ้งเอี๊ยะซือเป็นผู้ฆ่าอาจารย์ตน อึ้งย้งก็ยังยอมเสี่ยงภัยจากอาวเอี๊ยงฮงจนเกือบเอาชีวิตไม่รอด ทั้งสนับสนุนช่วยเหลือก๊วยเจ๋งทั้งยอมเสี่ยงภัยจนเกือบเอาชีวิตไม่รอด เช่นนี้แล้วจะไม่เรียกว่าอึ้งย้งขงเบ้งหญิงผู้โง่งมในความรักได้อย่างไรกัน
คติซูพรีมาติสต์

| --- | --- |
Kazimir Malevich's Suprematism, 1916–17, Krasnodar Museum of Art
ภูมิภาค: จักรวรรดิรัสเซีย สหภาพโซเวียต
Major figures: คาซีมีร์ มาเลวิช
Influences: บาศกนิยม, อนาคตนิยม, P. D. Ouspensky
Influenced: เบาเฮาส์และกลุ่มเดอสไตล์
คติซูพรีมาติสต์ (รัสเซีย: супремати́зм; อังกฤษ: Suprematism) เป็นขบวนการศิลปะในช่วงต้นศตวรรษที่ 20 ที่มุ่งเน้นไปที่พื้นฐานของเรขาคณิต (วงกลม สี่เหลี่ยมจัตุรัส สี่เหลี่ยมผืนผ้า) โดยใช้สีที่จำกัดในช่วงสีต่าง ๆ คำว่า "suprematism " หมายถึง ศิลปะนามธรรมที่มีพื้นฐานมาจาก "ความเป็นเลิศของความรู้สึกทางศิลปะอันบริสุทธิ์" มากกว่าการพรรณนาภาพของวัตถุ
มหาราชวงศ์ ฉบับหอแก้ว

| --- | --- |
ฉบับพิมพ์ปี ค.ศ. 2003 มี 3 เล่มจบ
ผู้ประพันธ์: คณะกรรมการประวัติศาสตร์หลวงแห่งพม่า
ชื่อเรื่องต้นฉบับ: မှန်နန်း မဟာ ရာဇဝင်တော်ကြီး
ประเทศ: พม่าสมัยราชวงศ์คองบอง
ภาษา: ภาษาพม่า
ชุด: บันทึกเหตุการณ์พม่า
ประเภท: บันทึกเหตุการณ์, ประวัติศาสตร์
วันที่พิมพ์: กันยายน ค.ศ. 1832
พิมพ์ในภาษาอังกฤษ: ค.ศ. 1923 (to Pagan Dynasty)
ชนิดสื่อ: สิ่งพิมพ์
เรื่องก่อนหน้า: มหาราชวงศ์ ฉบับใหม่ 
เรื่องถัดไป: มหาราชวงศ์ ฉบับที่สอง 
มหาราชวงศ์ ฉบับหอแก้ว (พม่า: မှန်နန်း မဟာ ရာဇဝင်တော်ကြီး, ออกเสียง: [m̥àɴnáɴ məhà jàzəwɪ̀ɴdɔ̀dʑí] หมั่นนัน มะห่าหย่าซะหวิ่นด่อจี) เป็นหนังสือบันทึกเหตุการณ์ฉบับทางการเป็นฉบับแรกของราชวงศ์คองบอง ที่พระเจ้าจักกายแมงโปรดให้คณะกรรมการประวัติศาสตร์หลวงแห่งพม่าเรียบเรียงขึ้นระหว่าง ค.ศ. 1829 และ ค.ศ. 1832 โดยอาศัยเอกสารบันทึกเหตุการณ์ ประวัติศาสตร์ท้องถิ่นหลายฉบับ และจารึกที่รวบรวมได้ในรัชสมัยพระเจ้าปดุง ตลอดจนมหากาพย์พระราชประวัติหลายฉบับ แม้ผู้เรียบเรียงจะแย้งข้อมูลบางส่วนในมหาราชวงศ์ฉบับอู้กะลา ซึ่งเป็นบันทึกเหตุการณ์ฉบับมาตรฐานของราชวงศ์ตองอู แต่ยังคงข้อมูลตามมหาราชวงศ์ฉบับนั้น
มหาราชวงศ์ฉบับนี้มีเนื้อหาครอบคลุมมาจนถึง ค.ศ. 1821 ไม่นานก่อนเกิดสงครามอังกฤษ-พม่าครั้งที่หนึ่ง (ค.ศ. 1824–1826) และไม่ได้ใช้แนวคิดทางประวัติศาสตร์แบบโลกวิสัย แต่อาศัยศาสนาสร้างความชอบธรรมให้กับสถาบันกษัตริย์ อย่างไรก็ตามการอ้างว่าสถาบันกษัตริย์พม่ามีต้นกำเนิดมาจากพระวงศ์ของพระโคตมพุทธเจ้าและพระเจ้ามหาสมมตแทนการอ้างตำนานก่อนพุทธศาสนา นับเป็นพัฒนาการสำคัญที่สุดที่สะท้อนในเอกสารฉบับนี้
มหาราชวงศ์ฉบับนี้เป็นเอกสารที่นักวิชาการยุโรปนิยมใช้อ้างอิงมากที่สุดในการเขียนประวัติศาสตร์พม่า และยังคงใช้เป็นบรรทัดฐานหลักในการศึกษาประวัติศาสตร์พม่า แม้แต่พระราชพงศาวดารพม่าพระนิพนธ์ของพระเจ้าบรมวงศ์เธอ กรมพระนราธิปประพันธ์พงศ์ ก็แปลมาจากมหาราชวงศ์ฉบับนี้
ต่อมา นายต่อ หรือ หม่องต่อ ชาวพม่าในประเทศไทยในสมัยรัชกาลที่ 5 ได้คัดเรื่องราวจาก มหาราชวงศ์ ฉบับหอแก้ว ที่เกี่ยวข้องกับประเทศไทยนำมาแปลเป็นภาษาไทยโดยใช้ชื่อว่า มหาราชวงศ์ พงษาวดารพม่า
ฝันสีทอง

ฝันสีทอง เป็นอัลบั้มเดี่ยวชุดแรกของ ดนุพล แก้วกาญจน์ ภายใต้สังกัดนิธิทัศน์ โปรโมชั่น ผลิตและจัดจำหน่ายครั้งแรกในเดือนกุมภาพันธ์ พ.ศ. 2529 โดยบริษัทออนป้า เรคคอร์ด โดยมีวงพลอย และชาตรี คงสุวรรณ จากวงดิ อินโนเซ้นท์  เล่นเป็นวงแบคอัพให้
อัลบั้มชุดนี้จัดเป็นอัลบั้มที่ประสบความสำเร็จอย่างสูง โดยเป็นผลงานของศิลปินเดี่ยวอัลบั้มแรกของประเทศไทยที่สามารถทำยอดขายได้มากกว่า 1 ล้านชุด ภายในปีเดียว
ในปี พ.ศ. 2558 ทางนิธิทัศน์โปรโมชั่น ได้นำอัลบั้มฝันสีทองมาทำการรีมาสเตอร์ ให้คุณภาพเสียงดีขึ้นโดยสราวุธ พรพิทักษ์สุข หรือ วู้ดดี้ และจัดจำหน่ายอีกครั้งในรูปแบบแผ่นซีดีและแผ่นเสียง
รายชื่อเพลง

| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "พังเพย" | สันติ เศวตวิมล | 3.26 |
| 2. | "คำถาม" | ดนุพล แก้วกาญจน์ | 2.46 |
| 3. | "แสนรัก" | ดนุพล แก้วกาญจน์ | 3.07 |
| 4. | "น้ำค้างกลางแดด" | อารี อุไร (สุรพล โทณะวนิก) | 3.28 |
| 5. | "ฝันสีทอง" | ดนุพล แก้วกาญจน์ | 3.02 |
| 6. | "ใครสักคน" | สันติ เศวตวิมล, ดนุพล แก้วกาญจน์ | 4.27 |
| 7. | "ดอกไม้ให้คุณ" | เนื้อร้อง: สุรชัย จันทิมาธร ทำนอง :จากเพลง ฮานะ โดย โชคิชิ คินะ | 3.46 |
| 8. | "ด้วยมือของเธอ" | สันติ เศวตวิมล | 3.27 |
| 9. | "ฝันลำเอียง" | ดนุพล แก้วกาญจน์ | 3.07 |
| 10. | "มองโลกให้เป็น" | อารี อุไร (สุรพล โทณะวนิก) | 2.59 |
| 11. | "เธอ" | วรพันธ์ ทองนพคุณ | 2.55 |
| 12. | "แสนรัก (บรรเลง)" | ดนุพล แก้วกาญจน์ | 3.08 |
| ความยาวทั้งหมด: | ความยาวทั้งหมด: | ความยาวทั้งหมด: | 39.40 |
ทุกเพลงเรียบเรียงโดย ดนุพล แก้วกาญจน์ ยกเว้น
พังเพย เรียบเรียงโดย พลอย
ด้วยมือของเธอ และ ฝันลำเอียง เรียบเรียงโดย ศาสสัณฑ์ บุญญาลัย
มองโลกให้เป็น เรียบเรียงโดย อนุสาร คุณะดิลก
เธอ เรียบเรียงโดยชาตรี คงสุวรรณ
ฝันสีทอง เรียบเรียงโดย ศรายุทธ สุปัญโญ
นักดนตรีในอัลบั้ม

ดนุพล แก้วกาญจน์ - ร้องนำ
ชาตรี คงสุวรรณ - กีตาร์, แซ็กโซโฟน
อนุสาร คุณะดิลก - เบส
รักษ์ สวัสดิ์ซิตัง - กีตาร์
ศิริศักดิ์ นันทเสน (ติ๊ก ชิโร่) - กลอง
มืด ไข่มุก - กลอง, เพอร์คัสชั่น
อภิไชย เย็นพูนสุข - คีย์บอร์ด
อิศรพงศ์ ชุมสาย ณ อยุธยา - คีย์บอร์ด
สมบูรณ์ สุทธิสัตตบุศย์ - คีย์บอร์ด
วสุ แสงสิงแก้ว - ร้อง, คีย์บอร์ด
พุซ อิน บู๊ทส์ 2

| พุซ อิน บู๊ทส์ 2 |
| --- | --- |
ใบปิดภาพยนตร์
กำกับ: Joel Crawford
บทภาพยนตร์:   Paul Fisher  Tommy Swerdlow 
เนื้อเรื่อง:   Tommy Swerdlow  Tom Wheeler 
สร้างจาก:   ตัวละครจาก เชร็ค โดย ดรีมเวิกส์แอนิเมชัน  พุซอินบูตส์ โดย Giovanni Francesco Straparola 
อำนวยการสร้าง: Mark Swift
นักแสดงนำ:   อันโตนิโอ บันเดรัส  ซัลมา ฆาเยก  Harvey Guillén  ฟลอเรนซ์ พิว  โอลิเวีย โคลแมน  เรย์ วินสตัน  Samson Kayo  John Mulaney  Wagner Moura  Da'Vine Joy Randolph  Anthony Mendez 
ตัดต่อ: James Ryan
ดนตรีประกอบ: Heitor Pereira
บริษัทผู้สร้าง: ดรีมเวิกส์แอนิเมชัน  
ผู้จัดจำหน่าย: ยูนิเวอร์แซลสตูดิโอส์
วันฉาย: 21 ธันวาคม พ.ศ. 2565 (สหรัฐอเมริกา) 29 ธันวาคม พ.ศ. 2565 (ไทย)
ความยาว: 102 นาที
ประเทศ: สหรัฐเมรกา
ภาษา: อังกฤษ
ทุนสร้าง: 90 ล้านดอลลาร์สหรัฐ
ทำเงิน: 484.6 ล้านดอลลาร์สหรัฐ
พุซ อิน บู๊ทส์ 2 หรือ พุซ อิน บู๊ทส์: ปรารถนาสุดท้าย (อังกฤษ: Puss in Boots: The Last Wish) เป็นภาพยนตร์คอมพิวเตอร์แอนิเมชันผจญภัยอเมริกาในปี พ.ศ. 2565  เป็นภาคต่อของ พุซ อิน บู๊ทส์ (พ.ศ. 2554) ซึ่งเป็นภาพยนตร์ภาคแยกของแฟรนไชส์เชร็ค และถือเป็นภาพยนตร์ลำดับที่ 6 ของแฟรนไชส์ ผลิตโดยดรีมเวิร์กสแอนิเมชันและจัดจำหน่ายโดยยูนิเวอร์แซลสตูดิโอส์ กำกับโดย Joel Crawford และร่วมกำกับโดย Januel Mercado  เขียนบทภาพยนตร์โดย Paul Fisher และ Tommy Swerdlow ซึ่งอิงจากเรื่องราวโดย Swerdlow และผู้เขียนบทภาพยนร์ภาคแรก Tom Wheeler พร้อมด้วยเนื้อหาบทภาพยนตร์เพิ่มเติมโดย  Etan Cohen นักพากย์เสียงตัวละครได้แก่ อันโตนิโอ บันเดรัสและซัลมา ฆาเยก ซึ่งกลับมารับบทพุซ อิน บู๊ทส์และคิตตี้ ซอฟท์พอว์ตามลำดับ ร่วมด้วย Harvey Guillén, ฟลอเรนซ์ พิว, โอลิเวีย โคลแมน, เรย์ วินสตัน, Samson Kayo, John Mulaney, Wagner Moura, Da'Vine Joy Randolph และ Anthony Mendez ซึ่งรับบทพากย์เป็นตัวละครใหม่ที่เปิดตัวในภาพยนตร์ โดยภาพยนตร์เรื่องนี้ได้เข้าฉายในประเทศสหรัฐอเมริกาเมื่อวันที่ 23 ธันวาคม 2565 และตัวหนังได้รับคะแนนวิจารณ์ในแง่บวกอย่างกว้างขวางทางด้านงานภาพ,ดนตรี,ฉากแอ็คชั่น,พัฒนาการตัวละครและข้อคิดของเรื่อง และทำรายได้ทั่วโลก 480.8 ล้านดอลลาร์สหรัฐสหรัฐ จากทุนสร้างเพียง 90 ล้านดอลลาร์สหรัฐ และยังได้ถูกเสนอเข้าชิงรางวัลออสการ์ รางวัลออสการ์ สาขาภาพยนตร์แอนิเมชันยอดเยี่ยม ในปี 2023 โดยถึงแม้จะพลาดรางวัลไป แต่เพราะคำวิจารณ์และรายได้ที่ประสบความสำเร็จเป็นอย่างสูงจึงทำให้ค่าย ดรีมเวิร์คส์ ประกาศสร้างภาคต่อของ เชร็คเป็นภาคที่ห้า ส่วนคิวฉายไม่ได้ประกาศวันที่
แหล่งข้อมูลอื่น

เว็บไซต์ทางการ
พุซ อิน บู๊ทส์ 2 ที่อินเทอร์เน็ตมูวีเดตาเบส
พุซ อิน บู๊ทส์ 2 ที่เน็ตฟลิกซ์
สระพระองค์อรไทยฯ

| สระพระองค์อรไทยฯ |
| --- | --- |

ข้อมูลทั่วไป
ประเภท: สระน้ำ
ที่ตั้ง: พระบรมมหาราชวัง เขตพระนคร กรุงเทพมหานคร
ประเทศ:  ไทย
เริ่มสร้าง: พ.ศ. 2448


 โบราณสถานที่ขึ้นทะเบียนโดยกรมศิลปากร
เป็นส่วนหนึ่งของ: เขตพระราชฐานชั้นใน
เลขอ้างอิง: 0005574
 
 
 
สระพระองค์อรไทยฯ เป็นสระน้ำสี่เหลี่ยมผืนผ้า กว้างประมาณ 10 เมตร ยาวประมาณ 15 เมตร ภายในสระก่ออิฐถือปูนโดยรอบ ที่ขอบสระทำเป็นทางเดินปูด้วยกระเบื้องซีเมนต์ มีบันไดก่ออิฐฉาบปูนลงได้ 2 ทาง มีรั้วไม้ฉลุลายกั้นตามแนวทางเดินโดยรอบ มีประตูทางเข้า-ออก 2 ทาง สระน้ำมีหลังคาคลุมเป็นโครงสร้างหลังคาไม้มุงด้วยสังกะสี ที่ขอบชายคาประดับด้วยไม้แผ่นฉลุลายโดยรอบ ตรงทางเข้าสระด้านทิศตะวันออก มีแท่นก่ออิฐฉาบปูนจารึกคำอุทิศ
คำจารึกอุทิศข้างสระน้ำ

"   ศุภมัสดุลุรัตนโกสินทร์ศก 124 สุริยคติกาลที่ 9 เดือนมีนาคม จันทรคตินิยม วันศุกร์เดือนสี่ขึ้นสิบห้าค่ำ 
ปีมเสงสัปตศก จุลศักราช 1267 พระเจ้าน้องนางเธอ พระองค์เจ้าอรไทยเทพกัญญา ทรงพระดำริห์ว่า จะใคร่บำเพญอุทกทานให้เปนสาธารณประโยชน์ทั่วไปในบรรดาผู้ซึ่งอยู่ในพระบรมมหาราชวัง อันตั้งอยู่ ณ ที่ห่างไกลจากฝั่งน้ำ จึ่งนำพระประสงค์ขึ้นกราบบังคมทูลพระกรุณา จึ่งทรงพระกรุณาโปรดเกล้าฯ ให้กองโยธาในกระทรวงวัง จับการสร้างสระนี้กว้าง 5 วา ยาว 7 วา 2 ศอก ลึก 2 วา ได้ลงเขื่อนถือปูนซีเมนต์ มีบันไดลาดศิลาขึ้นลง 
ปลูกหลังคาครอบแลรั้วกัน แล้วสำเร็จสิ้นเงิน 8661 บาท 8 อัฐ จึ่งได้อาราธนาพระสงฆ์เจริญพระปริตรพุทธมนต์ รับอาหารบิณฑบาตเปนเบื้องต้นแห่งทาน แล้วได้มีการแจกสลากต่าง ๆ มีช้างแลกระบือเปนอาทิ นับจำนวนถ้วน 5000 สลาก ทรงบริจาคแจกทั่วไปในบรรดาผู้ซึ่งอยู่ในพระบรมมหาราชวัง ด้วยหวังพระทัยให้เปนประโยชน์แลยินดีทั่วหน้า ด้วยอำนาจพระเมตตาแลสาธารณอันได้ทรงบำเพ็ญครั้งนี้ จงเปนอุปการวิธีกางกั้น สรรพพิบัติอันตราย ให้พระโรคเสื่อมคลาย ทรงพระเจริญ ศุขศิริสวัสดิ์สิ้นกาลนาน ทรงอุทิศพระกุศลส่วนสาธารณทานนี้แดท่านทั้งหลายผู้ได้อนุโมทนา จงสำเร็จความปรารถนาในทางธรรม ทั้งปัจจุบันแลภายน่าเทอญ   "
แหล่งข้อมูลอื่น

แผนที่และภาพถ่ายทางอากาศของ สระพระองค์อรไทยฯ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′51″N 100°29′28″E﻿ / ﻿13.7475452°N 100.4911387°E﻿ / 13.7475452; 100.4911387
| ด ค กพระบรมมหาราชวัง |
| --- | --- | --- |
| วัดพระแก้ว |  กลุ่มพระอุโบสถ  กลุ่มฐานไพที (พระศรีรัตนเจดีย์  พระมณฑป  ปราสาทพระเทพบิดร)  กลุ่มอาคารประกอบ (พระเศวตกุฏาคารวิหารยอด  หอพระมณเฑียรธรรม  หอพระนาก  พระอัษฏามหาเจดีย์  หอระฆัง)  |  |
| กลุ่มสวนศิวาลัย |  พระที่นั่งศิวาลัยมหาปราสาท  พระที่นั่งบรมพิมาน  พระที่นั่งมหิศรปราสาท  พระที่นั่งสีตลาภิรมย์  พระพุทธรัตนสถาน  พระที่นั่งสุทไธสวรรยปราสาท  |  |
| หมู่พระมหามณเฑียร |  พระที่นั่งจักรพรรดิพิมาน  พระที่นั่งไพศาลทักษิณ  พระที่นั่งอมรินทรวินิจฉัย  พระที่นั่งเทพสถานพิลาศและพระที่นั่งเทพอาสน์พิไล  พระที่นั่งดุสิตาภิรมย์  พระที่นั่งราชฤดี  พระที่นั่งสนามจันทร์  หอพระสุราลัยพิมาน  หอพระธาตุมณเฑียร  หอศาสตราคม  เก๋งนารายณ์  |  |
| หมู่พระที่นั่งจักรีฯ |  พระที่นั่งจักรีมหาปราสาท  พระที่นั่งมูลสถานบรมอาสน์  พระที่นั่งสมมติเทวราชอุปบัติ  พระที่นั่งบรมราชสถิตยมโหฬาร  พระที่นั่งเทวารัณยสถาน  พระที่นั่งอมรพิมานมณี  พระที่นั่งสุทธาศรีอภิรมย์  พระที่นั่งนิพัทธพงศ์ถาวรวิจิตร  พระที่นั่งดำรงสวัสดิ์อนัญวงศ์  พระที่นั่งบรรณาคมสรณี  พระที่นั่งปรีดีราชวโรทัย  พระที่นั่งเทพดนัยนันทยากร  สวนสวรรค์  |  |
| หมู่พระมหาปราสาท |  พระที่นั่งดุสิตมหาปราสาท  พระที่นั่งพิมานรัตยา  พระที่นั่งอาภรณ์ภิโมกข์ปราสาท  พระที่นั่งราชกรัณยสภา  ศาลาอรรถวิจารณ์  พระปรัศว์  เรือนจันทร์  หอธรรมสังเวช  ศาลาราชการุณย์  |  |
| เขตพระราชฐานชั้นใน |  พระตำหนักสมเด็จพระศรีสวรินทิราบรมราชเทวี พระพันวัสสาอัยยิกาเจ้า  พระตำหนักสมเด็จพระปิตุจฉาเจ้าสุขุมาลมารศรี พระอัครราชเทวี  ตำหนักเจ้าดารารัศมี พระราชชายา  ตำหนักพระองค์เจ้าอัพภันตรีปชาและพระองค์เจ้าทิพยาลังการ  เรือนเจ้าจอมมารดาแส  เรือนเจ้าจอมก๊กออ  แถวเต๊ง  สระพระองค์อรไทยฯ  |  |
| สถานศึกษา |  โรงเรียนพระตำหนักสวนกุหลาบ  โรงเรียนช่างฝีมือในวัง  |  |
| อาคารอื่น ๆ |  พิพิธภัณฑ์วัดพระศรีรัตนศาสดาราม  ศาลาเครื่องราชอิสริยยศ เครื่องราชอิสริยาภรณ์ และเหรียญกษาปณ์  อาคารราชบัณฑิตยสถาน (เดิม)  ประตูพระบรมมหาราชวัง  ป้อมรอบกำแพงพระบรมมหาราชวัง  พระที่นั่งไชยชุมพล  หอแก้วศาลพระภูมิ  ศาลาสหทัยสมาคม  |  |
| สถานที่ในอดีต |  พระอภิเนาว์นิเวศน์  พระที่นั่งอมรินทราภิเษกมหาปราสาท  พระที่นั่งเย็น  พระที่นั่งทองในสวนขวา  เก๋งโรงละครหรือเก๋งโรงมหาสภา  พระที่นั่งรอบสกุณวัน  พระที่นั่งทรงผนวช  |  |
เป็ดก่า

| เป็ดก่า |
| --- | --- |

สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Anseriformes
วงศ์:: Anatidae
วงศ์ย่อย:: Anatinae
เผ่า:: Anatini
สกุล:: Asarcornis Salvadori, 1895
สปีชีส์:: A.  scutulata
ชื่อทวินาม
Asarcornis scutulata (Müller, 1842)


แผนที่แสดงการกระจายพันธุ์
ชื่อพ้อง
 Cairina scutulata (S. Muller, 1842)
เป็ดก่า (อังกฤษ: White-winged duck, White-winged wood duck; ชื่อวิทยาศาสตร์: Asarcornis scutulata) เป็นสัตว์ปีกชนิดหนึ่ง จำพวกเป็ด อยู่ในวงศ์นกเป็ดน้ำ (Anatidae) จัดเป็นเพียงชนิดเดียวเท่านั้นที่อยู่ในสกุล Asarcornis
จัดเป็นเป็ดขนาดใหญ่ชนิดหนึ่ง มีลักษณะเด่นคือ หัวและลำคอตอนบนสีขาว มีจุดกระดำกระด่างสีดำ โดยทั่วไปสีของลำตัวจะเป็นสีน้ำตาลเหลือบเขียว มีขนเป็นปื้นขาวตรงหัวไหล่เป็นลักษณะเด่น มีรูปร่างเทอะทะ ปีกกว้าง ขาสั้น เพศผู้มีม่านตาสีสดใสเป็นสีเหลืองส้ม ในขณะที่เพศเมียมีม่านตาสีน้ำตาลเข้ม  จะงอยปากสีเหลืองเข้มหรือสีส้ม มีประดำเป็นหย่อม ๆ เพศผู้ในฤดูผสมพันธุ์โคนปากจะพองโต เพศผู้มีขนาดใหญ่กว่าเพศเมีย น้ำหนักโดยเฉลี่ยเพศผู้ประมาณ 2,945-3,855 กรัม ขณะที่เพศเมีย 1,925-3,050 กรัม
พบกระจายพันธุ์ตั้งแต่ประเทศอินเดีย, บังกลาเทศ, เนปาล, พม่า, ไทย จนถึงหลาย ๆ ประเทศในภูมิภาคเอเชียตะวันออกเฉียงใต้ สำหรับในประเทศไทยถือเป็นนกในวงศ์ Anatidae ชนิดที่มีขนาดใหญ่ที่สุด
เป็ดก่า มีอุปนิสัยแปลกไปจากนกชนิดอื่นในวงศ์เดียวกัน โดยมักจะอาศัยอยู่ในป่าดิบทึบ และพบได้จนถึงในพื้นที่ ๆ มีความสูงถึง 5,000 ฟุตจากระดับน้ำทะเล ออกหากินในเวลากลางคืนและกลับสู่ถิ่นที่อยู่ในเวลารุ่งเช้า โดยมักจะจับกิ่งไม้สูง ๆ ใช้เป็นที่หลับนอน มักจับคู่เป็นกลุ่มเล็ก ๆ 5-6 ตัวในแหล่งน้ำที่สงบ ปราศจากการรบกวน แม้จะมีรูปร่างเทอะทะแต่ก็สามารถบินได้ดี และบินหลบหลีกต้นไม้ต่าง ๆ ในป่าดิบได้เป็นอย่างดี
ในฤดูผสมพันธุ์ เป็ดก่าจะส่งเสียงร้องขณะบิน  การจับคู่ผสมพันธุ์อาจเป็นในรูปแบบผัวเดียวเมียเดียว  แต่ยังไม่เป็นที่ยืนยัน วางไข่ครั้งละ 6-13 ฟอง สีของไข่เป็นสีเหลืองอมเขียว มักทำรังตามโพรง เพศเมียเท่านั้นที่กกฟักไข่ ระยะเวลาฟักประมาณ 33-35 วัน ขณะฟักไข่หรือเลี้ยงลูกอ่อนเพศผู้จะอยู่พัวพันเพียงห่าง ๆ เท่านั้น
เป็ดก่า ถือเป็นเป็ดป่าที่หายากและเพาะขยายพันธุ์ได้ยากชนิดหนึ่ง มีการขยายพันธุ์ได้ด้วยฝีมือมนุษย์เพื่อการอนุรักษ์ ได้แค่ไม่กี่ครั้ง และถือเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535
เป็ดก่า จัดแสดง ณ สวนสัตว์นครราชสีมา ในปี พ.ศ.2562
แหล่งข้อมูลอื่น

ข้อมูลที่เกี่ยวข้องกับ Asarcornis scutulata ที่วิกิสปีชีส์
ข้อมูลภาษาอังกฤษ (อังกฤษ)
พระเจ้ากะยอฉะวาที่ 1 แห่งปี้นยะ

สำหรับความหมายอื่น ดูที่ กะยอฉะวา (แก้ความกำกวม)
| พระเจ้ากะยอฉะวาที่ 1 แห่งปี้นยะ ငါးစီးရှင် ကျော်စွာ |
| --- | --- |
งะซี่ชีนนะ
กษัตริย์แห่งปี้นยะ
ครองราชย์: 29 มีนาคม ค.ศ. 1344 – 12 ธันวาคม ค.ศ. 1350
ก่อนหน้า: สีตู (ผู้สำเร็จราชการแทน)
ต่อไป: พระเจ้ากะยอฉะวาที่ 2
อุปราชแห่งปีนแล
ครองราชย์: ป. กุมภาพันธ์ ค.ศ. 1325 – 29 มีนาคม ค.ศ. 1344
ราชาภิเษก: 7 กุมภาพันธ์ ค.ศ. 1313
ก่อนหน้า: ตนเอง (เจ้าเมือง)
ต่อไป: นรธา (เจ้าเมือง)
เจ้าเมืองปีนแล
ครองราชย์: 7 กุมภาพันธ์ ค.ศ. 1313 – ป. กุมภาพันธ์ ค.ศ. 1325
ราชาภิเษก: 7 กุมภาพันธ์ ค.ศ. 1313
ก่อนหน้า: พระเจ้าสีหตู (ปกครองร่วม)
ต่อไป: ตนเอง (อุปราช)

ประสูติ: ค.ศ. 1299  วันจันทร์ ปี 661 ME ปีนแล, มยีนไซ่ง์
สวรรคต: 12 ธันวาคม ค.ศ. 1350 (51 พรรษา)   วันอาทิตย์ ขึ้น 14 ค่ำ เดือนปยาโต ปี 712 ME ปี้นยะ, อาณาจักรปี้นยะ
ชายา: อตุลจันทาเทวี   มเวแมดอ
พระราชบุตร: อูซะนาที่ 2   กะยอฉะวาที่ 2   นะระตู
ราชวงศ์: มยีนไซ่ง์
พระราชบิดา: พระเจ้าสีหตู
พระราชมารดา: มิสออู
ศาสนา: พุทธเถรวาท
พระเจ้ากะยอฉะวาที่ 1 แห่งปี้นยะ (พม่า: ငါးစီးရှင် ကျော်စွာ, ออกเสียง: [ŋázíʃɪ̀ɰ̃ tɕɔ̀zwà]; แปลว่า พระเจ้าห้าช้างเผือก; ค.ศ. 1299–1350) เป็นกษัตริย์แห่งปี้นยะ ระหว่างปี ค.ศ. 1344–1350 รัชสมัยหกปีของพระองค์ได้ฟื้นฟูความเป็นเอกภาพทางใต้ของพม่าตอนบนได้ชั่วครู่ แม้ว่าอำนาจของพระองค์เหนือข้าราชบริพารที่อยู่ใต้สุดจะเป็นเพียงในนามเท่านั้น พระองค์สิ้นพระชนม์กะทันหันในปี ค.ศ. 1350 และได้รับการยกย่องให้เป็นนะหลวง ตนหนึ่งของพม่า ในชื่อ งะซี่ชีนนะ
เพื่อนคนแรกของผมคือสาวสวยอันดับสองของห้อง

ซีรีส์ไลต์โนเวลญี่ปุ่น
| --- | --- |
เพื่อนคนแรกของผมคือสาวสวยอันดับสองของห้อง
หน้าปกไลต์โนเวลเล่มแรกฉบับภาษไทย
クラスで2番目に可愛い女の子と友だちになった (Kurasu de Ni-ban Me ni Kawaii Onna no Ko to Tomodachi ni Natta)
แนว: สุขนาฏกรรมจินตนิยม
นวนิยายชุด
เขียนโดย: ทาคาตะ
สำนักพิมพ์: คากูโยมุ
วางจำหน่ายตั้งแต่: 30 พฤศจิกายน พ.ศ. 2563 – ปัจจุบัน
ไลต์โนเวล
เขียนโดย: ทาคาตะ
วาดภาพโดย: ทอม โอซาเบะ (เล่มที่ 1) อาซุริ ฮิวงะ (ตั้งแต่เล่มที่ 2)
สำนักพิมพ์: คาโดกาวะสนีกเกอร์บุงโกะ
สำนักพิมพ์ภาคภาษาไทย: ฟีนิกซ์
ในเครือ: คาโดกาวะโชเต็ง
กลุ่มเป้าหมาย: ชาย
วางจำหน่ายตั้งแต่: 24 ธันวาคม พ.ศ. 2564 – ปัจจุบัน
จำนวนเล่ม:  7    4 (หนังสือ)
มังงะ
เขียนโดย: ทาคาตะ
วาดภาพโดย: Rin Ono
สำนักพิมพ์: Media Factory
สำนักพิมพ์ภาคภาษาไทย: ฟีนิกซ์
นิตยสาร: Comic Alive+
กลุ่มเป้าหมาย: เซเน็ง
วางจำหน่ายตั้งแต่: 27 กรกฎาคม พ.ศ. 2565 – ปัจจุบัน
จำนวนเล่ม:  4    2 (หนังสือ)
อนิเมะ
เพื่อนคนแรกของผมคือสาวสวยอันดับสองของห้อง (ญี่ปุ่น: クラスで2番目に可愛い女の子と友だちになった, โรมาจิ: Kurasu de Ni-ban Me ni Kawaii Onna no Ko to Tomodachi ni Natta) เป็นซีรีส์ไลต์โนเวลญี่ปุ่น แนวสุขนาฏกรรมจินตนิยม ที่เขียนโดยทาคาตะ และวาดภาพประกอบโดยทอม โอซาเบะ (เล่มที่หนึ่ง) และ อาซุริ ฮิวงะ (ตั้งแต่เล่มที่สอง)  เริ่มเผยแพร่ทางออนไลน์ในเดือนพฤศจิกายน พ.ศ. 2563 บนเว็บไซต์นวนิยาย คากูโยมุ ต่อมาได้รับการตีพิมพ์โดยคาโดกาวะโชเต็ง โดยมีทั้งหมด 5 เล่มตั้งแต่เดือนธันวาคม พ.ศ. 2564 ภายใต้สำนักพิมพ์คาโดกาวะสนีกเกอร์บุงโกะ  มังงะได้รับการดัดแปลงนั้นวาดภาพประกอบโดย Rin Ono ได้รับการตีพิมพ์ออนไลน์ผ่านทางเว็บไซต์ Comic Alive+ ของ Media Factory ตั้งแต่เดือนกรกฎาคม พ.ศ. 2565 และรวบรวมเป็นเล่มทังโกบง ถึงเล่มที่ 3 โดยทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์  โดยมีการประกาศสร้างอนิเมะแล้ว